יורי אלכסנדרוביץ' בוריסוב

יורי אלכסנדרוביץ' בוריסוב (ברוסית: Юрий Александрович Борисов; נולד ב-8 בדצמבר 1992) הוא שחקן טלוויזיה, תיאטרון וקולנוע רוסי. על תפקידו בסרט האמריקאי "אנורה" משנת 2024 היה מועמד בין היתר לפרס גלובוס הזהב ולפרס אוסקר לשחקן המשנה הטוב ביותר.

ביוגרפיה
בוריסוב נולד בדצמבר 1992 בראוטובו שבמחוז מוסקבה. בשנת 2010 החל להצטלם לסדרות וסרטי טלוויזיה. בשנת 2013 סיים את לימודיו במכון הגבוה לתיאטרון על שם מ.ס. שצ'פקין.

בשנים 2013—2014 הופיע בתיאטרון סאטיריקון במוסקבה. ב-2015 גילם את סרגיי טיולנין בסדרת הטלוויזיה "הגווארדיה הצעירה" וגילם תפקיד ראשי בסרט המלחמה "הדרך לברלין". לאחר מכן המשיך להצטלם לסדרות טלוויזיה שונות.

בשנת 2019 גילם בוריסוב תפקיד ראשי בסרט הקולנוע "השור", שהעניק לו את פרס נשר הזהב בקטגוריית השחקן הטוב ביותר. באותה שנה קיבל גם את פרס "אירוע השנה" מהמגזין "קינורפוטר" בקטגוריית "פריצת השנה" וגילם תפקידים משניים בסרט שובר הקופות "Т-34" ובסרט ההיסטורי ברית ההצלה.

ב-2020 הופיע בסרטו של פיודור בונדרצ'וק, "פלישה".
בפברואר 2020 יצא לאקרנים סרטו "קלשניקוב", שזכה לביקורות מעורבות, שבו גילם בתפקיד הראשי את מיכאיל קלשניקוב, תפקיד שעליו זכה בפרס נשר הזהב הרוסי בקטגוריית השחקן הטוב ביותר. הוא גם גילם את אלכסנדר פושקין בסרט ״נביא: סיפורו של אלכסנדר פושקין״.

בדצמבר 2024 היה מועמד לפרס גלובוס הזהב לשחקן המשנה הטוב ביותר, על תפקידו בסרט אנורה. הוא היה לרוסי הראשון בהיסטוריה שמועמד לפרס זה. בינואר 2025 היה לרוסי הרביעי בהיסטוריה שמועמד לפרס אוסקר בקטגוריית שחקן המשנה הטוב ביותר והראשון מאז התפרקות ברית המועצות.

חיים אישיים
בוריסוב נשוי לאנה שבצ'וק. לזוג יש שתי בנות: מרתה ואקולינה.

פילמוגרפיה נבחרת
 שנה סרט תפקיד הערות 2011ילנה חברו של סשה 2015הדרך לברלין לויטננט סרגיי אוגארקוב 2015הגווארדיה הצעירה סרגיי טיולנין 2015—2017חוק אבני הג'ונגל ולאד "זימה" זימובצב סדרת טלוויזיה 2018אולגה לב סדרת טלוויזיה 2018T-34 סראפים איאונוב 2019השור אנטון ביקוב 2019ברית ההצלה אנטון ארבוזוב 2020פלישה איוואן קורובאנוב 2020 קלשניקוב מיכאיל קלשניקוב 2020 גרדה אולג 2020 פיה 2020 מחליקיים של כסף אלכס 2021 הרוח האדומה הנמלהשפעת של פטרובסשה תא מספר 6 ואדים סרט פיני 2022 שותפים פיוטר הצלה עונה שנייה אנה ק. לווין2024 האמן ומרגריטה בהמותסרט קולנועאנורהאיגורסרט קולנוע
 זוכה פרס איגוד מבקרי הקולנוע של לוס אנג'לס להופעת המשנה הטובה ביותר
 מועמד פרס גות'הם להופעת המשנה הטובה ביותר
 מועמד פרס גלובוס הזהב לשחקן המשנה הטוב ביותר - סרט קולנוע
 מועמד פרס סטלייט לשחקן הטוב ביותר בתפקיד משנה2025 נביא: סיפורו של אלכסנדר פושקין אלכסנדר פושקיןסרט קולנוע דברי ימי המהפכה הרוסיתסדרה הקיץ נגמרסרטTBAArtificial

 קישורים חיצוניים 

הערות שוליים

קטגוריה:שחקני קולנוע וטלוויזיה רוסים
קטגוריה:זוכי פרס נשר הזהב הרוסי
קטגוריה:רוסים שנולדו ב-1992